**Zmluva o dielo** **č. <vyplní VO>**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**zmluva**“)

**Článok I.**

**Zmluvné strany**

1. **Objednávateľ:**

Názov: **Národná banka Slovenska**

Sídlo: Imricha Karvaša č. 1, 813 25 Bratislava

Zastúpený: <vyplní VO>

Oprávnený rokovať vo veciach zmluvných:

<vyplní VO>

Oprávnený rokovať vo veciach technických:

 <vyplní VO>

<vyplní VO>

IČO: 30 844 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej iba „**objednávateľ**“ v príslušnom gramatickom tvare)

**A**

1. **Zhotoviteľ:**

Obchodné meno: **<vyplní uchádzač>**

Sídlo: <vyplní uchádzač>

Zastúpený: <vyplní uchádzač>

Oprávnený rokovať vo veciach zmluvných:

 <vyplní uchádzač>

Oprávnený rokovať vo veciach technických:

 <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „**zhotoviteľ**“ v príslušnom gramatickom tvare)

(objednávateľ a zhotoviteľ spolu aj ako „**zmluvné strany**“)

**Článok II.**

**Preambula**

1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, podlimitnú zákazku bez využitia elektronického trhoviska podľa § 112 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) s názvom ***Výmena silových ističov v budove ústredia NBS.***
2. Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Pre účely tejto zmluvy sa pod budovou ústredia objednávateľa rozumie budova ústredia Národnej banky Slovenska, nachádzajúca sa na ulici Imricha Karvaša 1, 813 25 Bratislava.

**Článok III.**

**Predmet zmluvy**

1. Predmetom tejto zmluvy je záväzok zhotoviteľa zhotoviť na vlastné náklady a nebezpečenstvo pre objednávateľa dielo s názvom ***Výmena silových ističov v budove ústredia NBS,*** spočívajúce vo výmene silových ističov v hlavnom elektrickom rozvode nachádzajúcom sa v budove ústredia objednávateľa (ďalej len **„vyhradené technické zariadenie elektrické“**) v rozsahu a kvalite podľa projektovej dokumentácie vypracovanej spoločnosťou PIK FONDRK, s.r.o., so sídlom Tehelná 6, 900 44 Tomášov, Slovenská republika, IČO: 35 871 881, zapísanou v Obchodnom registri Okresného súdu Bratislava I, oddiel: Sro, vložka č.: 30259/B, v mesiaci november 2018 (ďalej len **„projektová dokumentácia“**) a za podmienok dohodnutých v tejto zmluve (ďalej len **„dielo“**).
2. Realizácia diela pozostáva z nasledujúcich etáp:
	1. **1. etapa – výmena 4 kusov silových ističov v rozsahu podľa projektovej dokumentácie;**
	2. **2. etapa – výmena 7 kusov silových ističov v rozsahu podľa projektovej dokumentácie;**
	3. **3. etapa – výmena 12 kusov silových ističov v rozsahu podľa projektovej dokumentácie;**
	4. **4. etapa – výmena 20 kusov silových ističov v rozsahu podľa projektovej dokumentácie**.
3. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu zhotoveniu diela potrebné.
4. Súčasťou diela je aj:
	1. záväzok zhotoviteľa vykonať pre objednávateľa odbornú prehliadku a odbornú skúšku pred uvedením vyhradeného technického zariadenia elektrického do prevádzky po zrealizovaní príslušnej etapy diela v súlade so všeobecne záväznými právnymi normami, technickými normami a projektovou dokumentáciou (ďalej len **„revízia“**). Pre tento účel sa zhotoviteľ zaväzuje vyhotoviť písomnú správu o prvej odbornej prehliadke a odbornej skúške v súlade s vyhláškou Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, a to v dvoch písomných vyhotoveniach pre objednávateľa (ďalej len **„správa o prvej odbornej prehliadke a odbornej skúške“**).
	2. záväzok zhotoviteľa vykonať termovízne merania vyhradeného technického zariadenia elektrického po každom zapojení jednotlivého silového ističa v rámci zhotovovania diela pod záťažou v plnej prevádzke (ďalej len **„termovízia“**). O vykonanej termovízií je zhotoviteľ povinný písomne vyhotoviť protokol a odovzdať ho objednávateľovi v zmysle článku VIII. tejto zmluvy.
5. Súčasťou predmetu zmluvy je aj záväzok zhotoviteľa vykonávať pre objednávateľa povinné servisné prehliadky vymenených silových ističov určené výrobcom predmetných silových ističov, a to v rozsahu a v termínoch podľa pokynov výrobcu silových ističov, počas celej doby trvania záručnej doby (ďalej len **„záručné prehliadky“**). O každej vykonanej záručnej prehliadke je zhotoviteľ povinný vyhotoviť písomný protokol o vykonanej záručnej prehliadke a doručiť ho objednávateľovi najneskôr do 5 dní odo dňa vykonania záručnej prehliadky.
6. Objednávateľ sa zaväzuje riadne a včas poskytnutý predmet zmluvy prevziať a zaplatiť zaň dohodnutú cenu v súlade s touto zmluvou.

**Článok IV.**

**Miesto, termín a čas plnenia**

1. Miesto realizácie predmetu zmluvy je budova ústredia objednávateľa.
2. Zmluvné strany sa dohodli, že zhotoviteľ zhotoví dielo po častiach v postupových termínoch dohodnutých podľa jednotlivých etáp nasledovne:
	1. 1. etapa v zmysle článku III. bodu 2.1 zmluvy do 3 mesiacov odo dňa účinnosti zmluvy;
	2. 2. etapa v zmysle článku III. bodu 2.2 zmluvy do 31.12.2020;
	3. 3. etapa v zmysle článku III. bodu 2.3 zmluvy do 31.12.2021;
	4. 4. etapa v zmysle článku III. bodu 2.4 zmluvy do 31.12.2022.

Termíny jednotlivých etáp môžu byť menené písomnou dohodou zmluvných strán. Podrobný časový harmonogram termínov jednotlivých etáp realizácie diela tvorí prílohu č. 2 tejto zmluvy (ďalej len **„časový harmonogram“**). Časový harmonogram je záväzný pre zmluvné strany a môže byť menený iba vo forme písomného dodatku k tejto zmluve.

1. Objednávateľ sa zaväzuje poskytnúť zhotoviteľovi spolupôsobenie potrebné pre splnenie predmetu zmluvy v dohodnutých termínoch:
	1. Odovzdanie miesta realizácie diela do piatich dní odo dňa začiatku realizácie príslušnej časti diela, ktorá vyplýva z časového harmonogramu jednotlivej etapy. Zmluvné strany sa dohodli, že o odovzdaní a prevzatí miesta realizácie príslušnej časti diela vyhotovia písomný zápis o odovzdaní a prevzatí miesta realizácie diela (ďalej len „**zápis o odovzdaní a prevzatí miesta realizácie diela**“), podpísaný zástupcami obidvoch zmluvných strán. Podpísaním zápisu o odovzdaní a prevzatí miesta realizácie diela prechádza na zhotoviteľa nebezpečenstvo škody na realizovanom diele v mieste realizácie diela.
	2. Odovzdanie jednej sady projektovej dokumentácie v listinnej podobe a jednej sady projektovej dokumentácie v digitálnej podobe do piatich dní odo dňa nadobudnutia účinnosti tejto zmluvy.
2. Zmluvné strany sa dohodli, že zhotoviteľ je oprávnený realizovať dielo v mieste plnenia iba v dňoch pracovného pokoja a vo sviatok, v čase od 7.00 h do 21.00 h, pričom táto dohoda nemá vplyv na termín odovzdania diela v rámci jednotlivej etapy vyplývajúci z časového harmonogramu.
3. Zhotoviteľ nie je v omeškaní s termínom realizácie diela počas doby, keď nemohol svoju povinnosť plniť následkom okolností vzniknutých na strane objednávateľa, resp. vyššej moci, pričom termín realizácie diela sa predĺži o túto dobu. Pokiaľ dôjde v dobe realizácie diela k takým zmenám projektového riešenia, ktoré vyžadujú zväčšenie dohodnutého rozsahu vykonania diela naviac prácami oproti výkazu výmer, predĺži sa po vzájomnom odsúhlasení zmluvných strán termín o dobu potrebnú na realizovanie požadovaných zmien a naviac prác.
4. Objednávateľ nie je povinný zhotoviteľa na dodržanie termínu ukončenia realizácie diela upozorňovať. Nedodržaním termínu realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.

**Článok V.**

**Cena za dielo a platobné podmienky**

1. Cena za dielo bola dojednaná dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Položkovitý rozpočet ceny za dielo uvedený v prílohe č. 1 tejto zmluvy je pevne stanovený, pričom celková cena za dielo je nasledovná:

**Celková cena za dielo bez DPH vo výške: <vyplní uchádzač> eur bez DPH**

**z toho**

* 1. **cena za dielo bez DPH v rozsahu článku III. bodu 2.1 zmluvy vo výške: <vyplní uchádzač> eur bez DPH;**
	2. **cena za dielo bez DPH v rozsahu článku III. bodu 2.2 zmluvy vo výške: <vyplní uchádzač> eur bez DPH;**
	3. **cena za dielo bez DPH v rozsahu článku III. bodu 2.3 zmluvy vo výške: <vyplní uchádzač> eur bez DPH;**
	4. **cena za dielo bez DPH v rozsahu článku III. bodu 2.4 zmluvy vo výške: <vyplní uchádzač> eur bez DPH.**
1. V celkovej cene za dielo sú zahrnuté všetky náklady zhotoviteľa spojené s plnením predmetu tejto zmluvy, najmä revízie, termovízie, záručné prehliadky, doprava, náklady za odvoz a likvidáciu odpadu, náklady na dodávku materiálu, náklady za záručné práce a opravy diela, odstraňovania všetkých vád a nedorobkov diela a pod.
2. Cenu za dielo je možné zvýšiť v súlade s § 18 zákona o verejnom obstarávaní a len v prípade, keď vznikne potreba zmeny obsahu alebo rozsahu diela, ktorá nebola predvídateľná v čase uzatvorenia tejto zmluvy, alebo ak objednávateľ bude od zhotoviteľa požadovať naviac práce, ktoré nie sú predmetom tejto zmluvy (ďalej len „**naviac práce**“). Zmena ceny za dielo musí byť vykonaná len vo forme písomného dodatku k tejto zmluve. V prípade prác naviac sa zmluvné strany dohodli, že budú ocenené podľa jednotkových cien uvedených v jednotlivých položkách prílohy č. 1 tejto zmluvy. V prípade nemožnosti ocenenia prác naviac podľa predchádzajúcej vety, budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona č. 18/1996 Z. z. o cenách v znení neskorších predpisov. Podkladom na uzatvorenie dodatku bude písomný súhlas objednávateľa s naviac prácami alebo písomná požiadavka objednávateľa na naviac práce.
3. Zmluvné strany sa dohodli, že zhotoviteľ je oprávnený vystaviť faktúru najneskôr do 15 dní po podpise zápisu o odovzdaní a prevzatí diela obidvoma zmluvnými stranami, t. j. po riadnom ukončení realizácie príslušnej časti diela v zmysle článku VIII. bodu 1 zmluvy. Zmluvné strany sa dohodli, že ku každej faktúre musí byť priložený príslušný zápis o odovzdaní a prevzatí diela podpísaný oboma zmluvnými stranami a súpis skutočne vykonaných prác na diele odsúhlasený objednávateľom.
4. V prípade, ak zhotoviteľ odovzdá objednávateľovi príslušnú časť diela s vadami a nedorobkami a objednávateľ sa rozhodne prevziať príslušnú časť diela s vadami a nedorobkami, tak objednávateľ zadrží zhotoviteľovi z faktúry sumu vo výške 10 % z fakturovanej čiastky bez DPH, z ktorej:

6.1 5 % uvoľní objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po odstránení prípadných vád a nedorobkov zistených pri prevzatí príslušnej časti diela.

6.2 5 % uvoľní objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po ukončení záručnej doby.

1. V prípade, ak zhotoviteľ odovzdá objednávateľovi príslušnú časť diela bez vád a nedorobkov, tak objednávateľ si vyhradzuje právo zadržať sumu vo výške 5 % z fakturovanej čiastky bez DPH, ktorú uvoľní objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po ukončení záručnej doby.
2. V prípade podľa bodu 6 tohto článku zmluvy bude zadržaná čiastka vytvorená tak, že objednávateľ zadrží z príslušnej faktúry čiastku vo výške 10 % z fakturovanej čiastky bez DPH. V prípade podľa bodu 7 tohto článku zmluvy bude zadržaná čiastka vytvorená tak, že objednávateľ zadrží z príslušnej faktúry čiastku vo výške 5 % z fakturovanej čiastky bez DPH. Zhotoviteľ uvedie výšku zadržanej čiastky na každej faktúre. Zmluvné strany sa vzájomne dohodli, že po dobu plnenia predmetu tejto zmluvy suma zadržanej čiastky ako formy zabezpečenia nepredstavuje nezaplatenú časť dohodnutej ceny za dielo, s ktorou by bol objednávateľ v omeškaní so zaplatením, ale dohodou zmluvných strán, že táto nesplatná pohľadávka zhotoviteľa slúži na účel uvedený v bode 9 tohto článku zmluvy.
3. Zadržanú čiastku je objednávateľ oprávnený použiť v prípade, najmä keď zhotoviteľ nevykoná záručnú prehliadku za podmienok uvedených v tejto zmluve, alebo zhotoviteľ odmietne odstrániť vady zistené pri odovzdaní diela alebo počas záručnej doby, na ktorých odstránenie je v zmysle tejto zmluvy povinný, alebo ich neodstráni v súlade s technicko-kvalitatívnymi podmienkami podľa tejto zmluvy a v lehote určenej podľa príslušných ustanovení tejto zmluvy a bude určená aj na úhradu nároku objednávateľa na náhradu škody, ktorá objednávateľovi porušením uvedených povinností skutočne vznikne. Tým nie je dotknutý nárok objednávateľa na náhradu škody prevyšujúcej zadržanú finančnú čiastku. Zároveň je zadržaná čiastka určená na zabezpečenie aj iných peňažných pohľadávok objednávateľa voči zhotoviteľovi, ktoré vzniknú z tohto zmluvného vzťahu.
4. K cene za dielo bude fakturovaná DPH podľa platného všeobecne záväzného právneho predpisu účinného v čase fakturácie.
5. Zhotoviteľom vystavené faktúry podľa tejto zmluvy budú obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“).
6. Faktúra je splatná do 30 dní odo dňa jej doručenia objednávateľovi. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. V prípade, že faktúra nebude po vecnej a/alebo formálnej stránke správne vyhotovená alebo bude obsahovať nesprávne údaje, objednávateľ je oprávnený ju vrátiť zhotoviteľovi na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti faktúry začne plynúť dňom doručenia správne doplnenej alebo správne prepracovanej (opravenej) faktúry objednávateľovi.
7. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o DPH. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy.
8. Zhotoviteľ predloží na odsúhlasenie zástupcovi objednávateľa súpis vykonaných prác, ktorý ich odsúhlasí, resp. vráti na prepracovanie do piatich pracovných dní od jeho predloženia.
9. V prípade, ak dôjde k odstúpeniu alebo ukončeniu tejto zmluvy z dôvodov na strane objednávateľa, zhotoviteľ vyúčtuje vykonané práce na diele ku dňu odstúpenia alebo ukončenia tejto zmluvy vo výške zodpovedajúcej vzájomne odsúhlaseného rozsahu vykonaných prác k dátumu odstúpenia alebo ukončenia zmluvy.

**Článok VI.**

**Spôsob realizácie predmetu zmluvy**

1. Zhotoviteľ sa zaväzuje, že:
	1. obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a ktoré zmluvný partner nechráni zodpovedajúcim spôsobom;
	2. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu;
	3. nepoužije žiadne iné materiály, zariadenia, výrobky alebo technické riešenia, ktoré by boli odlišné od tých, ktoré boli schválené objednávateľom a projektovou dokumentáciou;
	4. bude vykonávať fotodokumentáciu v priebehu realizácie diela, najmä tých častí diela, ktoré majú byť ďalším postupom, prác na diele zakryté. Zhotoviteľ takto zhotovenú fotodokumentáciu odovzdá objednávateľovi pri odovzdávaní príslušnej časti diela v zmysle článku VIII. tejto zmluvy.
2. Zadaním vykonania diela, resp. jeho časti subdodávateľovi sa zhotoviteľ nezbavuje zodpovednosti vykonať dielo riadne a včas v súlade s touto zmluvou. Zhotoviteľ je plne zodpovedný aj za odbornú spôsobilosť a kvalifikáciu subdodávateľa.
3. Zhotoviteľ vyhlasuje, že riadne a zodpovedne skontroloval všetky odovzdané podklady a projektovú dokumentáciu k vykonaniu diela a na týchto podkladoch nenašiel žiadne vady a omyly. Vzhľadom na túto skutočnosť bude zhotoviteľ niesť všetky budúce náklady vzniknuté z dôvodu omylu zhotoviteľa pri tvorbe cenovej kalkulácie predmetu zmluvy. Zhotoviteľ je napriek tomu na takéto chyby povinný objednávateľa bez zbytočného odkladu upozorniť, a to kedykoľvek ich zistí; uvedené nemá vplyv na predtým uvedené povinnosti. Zhotoviteľ je povinný upozorniť na nesprávnosť poprípade nevhodnosť pokynov urobených objednávateľom. Zhotoviteľ ďalej vyhlasuje, že mu je známy rozsah prác a výkonov vyžadovaných touto zmluvou a že mu sú známe všetky podstatné okolnosti na riadne a včasné vykonanie diela.
4. Zhotoviteľ nesmie svojou činnosťou v priebehu realizácie diela poškodiť alebo zničiť žiadne časti už existujúcich konštrukcií diela alebo zariadení a vybavenia objednávateľa, ktoré sa nachádzajú v interiéri budovy objednávateľa počas realizácie predmetu zmluvy; v prípade ich zničenia alebo poškodenia, je povinný ich uviesť bez zbytočného odkladu a na svoje náklady do pôvodného stavu pred zničením alebo poškodením.
5. Zhotoviteľ zodpovedá za škody spôsobené porušením svojej povinnosti z tejto zmluvy podľa § 373 a nasl. Obchodného zákonníka.
6. Zhotoviteľ zabezpečí účasť svojich zamestnancov na preverovaní svojich dodávok a prác, ktoré vykonáva technický dozor objednávateľa a bez meškania vykoná opatrenia na odstránenie vytknutých vád a odchýlok od projektovej dokumentácie.
7. Zhotoviteľ umožní zástupcovi autorského dozoru kontrolovať realizovanie diela.
8. Zhotoviteľ zodpovedá za čistotu a poriadok v okolí miesta realizácie predmetu zmluvy; pre tento prípad na vlastné náklady zlikviduje odpad vzniknutý jeho činnosťou vrátane demontovaných pôvodných technologických zariadení ako aj odstráni akékoľvek znečistenie okolia miesta realizácie diela.
9. Zhotoviteľ je povinný na realizáciu diela používať len vyhradené priestory určené objednávateľom pri odovzdaní miesta realizácie diela.
10. Objednávateľ poskytne zhotoviteľovi priestor pre skládku materiálu podľa svojich aktuálnych možností. V prípade, že zhotoviteľ bude potrebovať väčší priestor pre skládku materiálu, tak si ďalší priestor na skládku materiálu zabezpečí sám na vlastné náklady.
11. Objednávateľ poskytne zhotoviteľovi počas realizácie elektrickú prípojku v mieste realizácie diela.
12. Pri stavebných výrobkoch a iných veciach tvoriacich dielo, ktoré nie sú výslovne špecifikované v projektovej dokumentácii a/alebo v inej dokumentácii odovzdanej a odsúhlasenej objednávateľom zhotoviteľovi podľa tejto zmluvy a/alebo v prípade ktorých objednávateľ o to požiada, je zhotoviteľ povinný pred ich zabudovaním do diela predkladať objednávateľovi k schváleniu príslušnú dokumentáciu. Objednávateľ sa k predloženej dokumentácii vyjadrí v primeranom čase umožňujúcom jej riadne posúdenie.
13. Objednávateľ sprístupní zhotoviteľovi priestory na výkon prác a vytvorí podmienky na riadne a včasné zhotovenie diela, vrátane poskytnutia potrebnej súčinnosti.
14. Zhotoviteľ sa bude zúčastňovať objednávateľom organizovaných operatívnych porád na úrovni zástupcov zmluvných strán na požiadanie objednávateľa. Zmluvné strany sa dohodli, že kontrolné dni si určia v montážnom denníku.
15. Zhotoviteľ je povinný viesť odo dňa prevzatia miesta realizácie diela v zmysle článku IV. bodu 3.1 zmluvy montážny denník (ďalej len „**denník**“). Do denníka sa zapisujú všetky skutočnosti rozhodujúce pre plnenie tejto zmluvy, predovšetkým údaje o časovom postupe prác a o ich kvalite, ako aj zdôvodnenie odchýlok vykonávaných prác na diele od projektovej dokumentácie a pod. Objednávateľ je oprávnený sledovať obsah denníka a k zápisu pripojiť svoje stanovisko (súhlas, námietky a pod.). Počas celej doby zhotovovania diela musí byť denník poverenému zástupcovi objednávateľa prístupný v mieste zhotovovania diela. Povinnosť viesť denník končí až odstránením všetkých vád a nedorobkov uvedených v zápise o odovzdaní a prevzatí diela. Denné záznamy sa píšu do denníka s očíslovanými listami s dvoma oddeliteľnými priepiskami. V denníku sa vyznačia doklady, ktoré sa v jednom vyhotovení ukladajú priamo na mieste realizácie diela.
16. V denníku môže robiť potrebné zápisy technický dozor objednávateľa a projektant poverený výkonom autorského dozoru.
17. Technický dozor za objednávateľa bude vykonávať osoba oprávnená konať vo veciach technických za objednávateľa uvedená v článku I. tejto zmluvy.
18. Technický dozor je oprávnený vydať zhotoviteľovi príkaz na prerušenie prác na diele, ak je ohrozená bezpečnosť realizovaného diela, život alebo zdravie pracujúcich na diele, alebo ak hrozia iné vážne hospodárske škody.
19. V priebehu realizácie prác na diele je zhotoviteľ povinný manipulovať s náradím, materiálom a mechanizmami tak, aby nedošlo k poškodeniu objektu, zariadení a ostatného majetku objednávateľa. Pokiaľ počas realizácie diela vznikne objednávateľovi škoda, zhotoviteľ sa zaväzuje uhradiť na svoje náklady všetky škody a záväzky, ktoré počas realizácie diela boli spôsobené zhotoviteľom. Zhotoviteľ po ukončení realizácie diela odovzdá všetky priestory objednávateľovi, ktorý ich preberie len bez vád.
20. Zhotoviteľ sa zaväzuje dodržiavať povinnosti bezpečnosti a ochrany zdravia pri práci (ďalej len „**BOZP**“), ochrany pred požiarmi (ďalej len „**PO**“) a ochrany životného prostredia (ďalej len „**OŽP**“) pri realizácii predmetu zmluvy. Uvedené činnosti bude zabezpečovať osobami s predpísanou odbornou spôsobilosťou. Zhotoviteľ zabezpečí výkon koordinátora bezpečnosti a plnenie ostatných povinností vyplývajúcich z Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
21. V prípade, že objednávateľ zistí, že zhotoviteľ nedodržuje projektovú dokumentáciu alebo že postupuje v rozpore s platnými technickými normami, je objednávateľ oprávnený požadovať od zhotoviteľa nahradenie takéhoto vadného plnenia plnením bezvadným. Zhotoviteľ je povinný odstrániť vadné plnenie a nahradiť ho bezvadným v lehote určenej objednávateľom. V prípade porušenia záväzku zhotoviteľa uvedeného v tomto bode je zhotoviteľ povinný počas doby odstraňovania vadného plnenia uhradiť objednávateľovi zmluvnú pokutu vo výške 330 eur (slovom: tristotridsať eur) denne za každý jednotlivý prípad odstraňovania vadného plnenia diela.
22. Pred začatím prác na diele zhotoviteľ predloží menný zoznam zamestnancov vrátane zamestnancov jeho subdodávateľov minimálne však 3 pracovné dni vopred za účelom zabezpečenia vstupu na miesto realizácie diela.
23. Zhotoviteľ podpisom tejto zmluvy potvrdzuje a zaväzuje sa, že ak sa na plnení zmluvy budú podieľať zamestnanci, tak to budú iba osoby legálne zamestnané zhotoviteľom v súlade s právnym poriadkom Slovenskej republiky. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.

V prípade, ak zhotoviteľ poruší svoju povinnosť podľa tohto bodu zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.

1. Akékoľvek zmeny zástupcov objednávateľa alebo zhotoviteľa nebudú vyžadovať zmenu tejto zmluvy, avšak budú písomne oznámené druhej zmluvnej strane najneskôr do siedmich dní odo dňa uskutočnenia takejto zmeny.

**Článok VII.**

**Subdodávatelia zhotoviteľa**

# Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia tejto zmeny.

# V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia objednávateľom. Objednávateľ má právo odmietnuť odsúhlasiť subdodávateľa a požiadať zhotoviteľa o určenie iného subdodávateľa. Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v tejto zmluve uvedené podmienky.

# Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon č. 315/2016 Z. z.**“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

# Za účelom preukázania splnenia povinnosti v zmysle predchádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 3 tejto zmluvy, resp. následne doplneným/zmeneným postupom podľa bodu 3 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

# V prípade, ak zhotoviteľ poruší povinnosť v zmysle bodu 4 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 10.000 eur.

# V prípade omeškania zhotoviteľa so splnením povinnosti v zmysle bodu 5 tohto článku zmluvy, má objednávateľ právo na zmluvnú pokutu vo výške 5.000 eur.

# Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.

# Zároveň s právom na odstúpenie od zmluvy v zmysle § 15 ods. 1 zákona č. 315/2016 Z. z. vzniká objednávateľovi aj právo na zmluvnú pokutu vo výške 5.000 eur za každý deň existencie dôvodu vzniku práva na odstúpenie od tejto zmluvy v zmysle § 15 ods. 1 zákona č. 315/2016 Z. z., pričom toto právo zaniká, ak objednávateľ odstúpi od zmluvy v súlade s § 15 ods. 1 zákona č. 315/2016 Z. z. Pre zamedzenie pochybností rovnako zaniká aj právo na odstúpenie od zmluvy, ak si objednávateľ uplatní nárok na zmluvnú pokutu.

**Článok VIII.**

**Odovzdanie diela**

1. Zmluvné strany sa dohodli, že dielo bude odovzdané a prevzaté po častiach, etapovite v zmysle článku III. bodu 2 tejto zmluvy, po jeho úspešnom kvalitatívnom a technickom vyskúšaní, preukazujúcom parametre diela predpísané touto zmluvou, projektovou dokumentáciou a príslušnými platnými STN a STN EN. Etapovité odovzdanie príslušnej časti diela sa uskutoční na základe zápisu o odovzdaní a prevzatí diela, súčasťou ktorého bude aj odovzdanie všetkej potrebnej dokumentácie najmä:
2. doklady o vykonaní predpísaných skúšok (v prípade požiadavky objednávateľa na účasť jeho zástupcov pri vykonávaní jednotlivých skúšok, je zhotoviteľ povinný umožniť zástupcom objednávateľa zúčastniť sa osobne vykonávania predmetných skúšok);
3. zápisnice o individuálnom a komplexnom vyskúšaní, správy o prvej odbornej prehliadke a odbornej skúške, kontrolné správy, certifikáty, atesty, záručné listy a doklady o vykonaní povinných záručných prehliadkách ističov predpísaných výrobcom;
4. kópia denníka;
5. fotodokumentácia realizácie diela a termovízie v digitálnej podobe na CD/DVD;
6. protokol o nastavení ističa;
7. protokol o vykonaní termovízie ističov pod záťažou v plnej prevádzke v zmysle článku III. bodu 4.2 zmluvy;
8. zoznam subdodávateľov obsahujúci údaje: profesia/predmet subdodávky, názov firmy, ulica, PSČ, mesto, telefón, fax, e-mail, kontaktná osoba, mobil;
9. prípadne ďalšie dokumenty a doklady vyplývajúce z realizácie predmetu zmluvy.
10. Pokiaľ zhotoviteľ nepredloží všetky dokumenty a doklady uvedené ako súčasť zápisu o odovzdaní a prevzatí diela, dielo má vady brániace užívaniu a nie je pripravené k odovzdaniu.
11. Termín ukončenia realizácie príslušnej časti diela uvedený v časovom harmonograme je splnený úplným dokončením príslušnej časti diela podľa jednotlivej etapy, teda podpísaním zápisu o odovzdaní a prevzatí príslušnej časti diela (ďalej len „**zápis o odovzdaní a prevzatí diela**“) oboma zmluvnými stranami. Pokiaľ sa objednávateľ rozhodne prevziať príslušnú časť diela s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v zápise o odovzdaní a prevzatí diela odstrániť v lehotách primerane určených objednávateľom.
12. Objednávateľ je oprávnený odmietnuť príslušnú časť diela prevziať, pokiaľ má dielo vady a nedorobky. Objednávateľ je povinný spísať zápis, v ktorom uvedie dôvody, pre ktoré príslušnú časť diela neprevzal. Po odstránení vád a nedorobkov, pre ktoré príslušná časť diela nebola prevzatá objednávateľom, opakuje sa preberacie konanie podľa tohto článku zmluvy. Zhotoviteľ sa zaväzuje odstrániť vady a nedorobky zistené pri preberaní diela v lehote primerane písomne určenej objednávateľom, pokiaľ sa zmluvné strany písomne nedohodnú inak.
13. V zmysle § 542 ods. 1 Obchodného zákonníka prechádza akákoľvek časť a/alebo súčasť diela realizovaná zhotoviteľom priamo do vlastníctva objednávateľa, a to okamihom zhotovenia (spracovania). Nebezpečenstvo škody na zhotovovanej veci znáša zhotoviteľ do doby riadneho odovzdania príslušnej časti diela na základe zápisu o odovzdaní a prevzatí diela v zmysle príslušného ustanovenia tejto zmluvy.

**Článok IX.**

**Zodpovednosť za vady a záručná doba**

1. Zhotoviteľ zodpovedá za vady diela v zmysle § 560 a nasl. Obchodného zákonníka a za to, že dielo bude mať v čase odovzdania zhotoviteľom a prevzatia objednávateľom, ako aj po stanovenú záručnú dobu, technické vlastnosti zhodné s požiadavkami všeobecne záväzných platných predpisov, STN, STN EN, a že nemá vady, ktoré by znižovali jeho hodnotu alebo schopnosť jeho užívania k v zmluve určenému účelu (záruka za akosť diela).
2. Dielo je vadné, ak nemá vlastnosti určené právnymi predpismi, ustanoveniami STN, STN EN alebo ak sa nevyhotoví podľa projektovej dokumentácie predloženej objednávateľom.
3. Drobné odchýlky od projektovej dokumentácie, ktoré nemenia prijaté riešenie, ani nezvyšujú cenu diela, sa nepovažujú za vady, avšak musia byť zmluvnými stranami písomne odsúhlasené zápisom v denníku.
4. Záručná doba na každú prevzatú časť diela podľa článku III. bodu 2.1 až 2.4 zmluvy vrátane dodaných technologických zariadení je 5 rokov. Záručná doba začína plynúť dňom odovzdania príslušnej časti diela zhotoviteľom a jeho prevzatia objednávateľom na základe zápisu o odovzdaní a prevzatí diela v súlade s článkom VIII. tejto zmluvy.
5. Náklady na odstránenie vád znáša zhotoviteľ, okrem tých prípadov, ak ide o vady, ktoré zavinil objednávateľ.
6. Vo veciach reklamácií a spôsobu vybavovania reklamácií platia v celom rozsahu ustanovenia Obchodného zákonníka a ďalších právnych predpisov a technických noriem platných na území Slovenskej republiky, pokiaľ sa zmluvné strany nedohodli inak.
7. Každá vada diela zistená počas záručnej doby bude telefonicky oznámená zhotoviteľovi na uvedené tel. čísla: <**vyplní uchádzač**>. Zhotoviteľ po prijatí reklamácie písomne (listom alebo emailom) potvrdí objednávateľovi jej prijatie obratom, avšak najneskôr do 6 hodín. Zhotoviteľ je povinný navrhnúť odstránenie vady diela najneskôr do 24 hodín od prijatia reklamácie. Zmluvné strany sa dohodli, že všetky vady diela brániace jeho užívaniu budú odstránené bez zbytočného odkladu najneskôr do 48 hodín od nahlásenia, ostatné vady v lehote 3 dní. V prípade nedostupnosti súčiastky potrebnej na odstránenie vady sa lehota na odstránenie vady predlžuje o čas dodania súčiastky zhotoviteľovi. Zmluvné strany sa dohodli, že vadné súčasti diela sa prioritne odstraňujú dodaním novej súčasti diela, ak sa zmluvné strany nedohodnú inak.
8. V prípade, ak zhotoviteľ neodstráni vadu v dohodnutej dobe, je objednávateľ oprávnený zabezpečiť jej odstránenie u tretej osoby na náklady zhotoviteľa bez vplyvu na poskytnutú záruku.
9. O dobu odstraňovania vád a pre dobu počas ktorej nie je možné dielo používať sa predlžuje doba poskytnutej záruky diela.
10. V prípade výmeny vadnej časti diela alebo vykonania opravy časti diela, sa zhotoviteľ zaväzuje poskytnúť objednávateľovi na príslušné opravené či vymenené časti diela ďalšiu záruku, a to v rovnakej dĺžke, aká je poskytovaná na zhotovenie diela podľa tejto zmluvy. Táto ďalšia záruka bude poskytnutá písomnou formou na celú novú záručnú dobu.
11. Ak koniec lehoty pripadne na sobotu alebo deň pracovného pokoja, je posledným dňom lehoty najbližší nasledujúci pracovný deň.

**Článok X.**

**Zmluvné sankcie**

1. Zmluvné strany sa dohodli na nasledovných zmluvných pokutách:
	1. ak bude zhotoviteľ v omeškaní so zhotovením príslušnej časti diela v termínoch dohodnutých v článku IV. bode 2 tejto zmluvy a/alebo v termínoch uvedených v časovom harmonograme, zhotoviteľ sa zaväzuje zaplatiť objednávateľovi zmluvnú pokutu vo výške 0,05 % z ceny za dielo bez DPH, uvedenej v článku V. bode 2.1 až 2.4 zmluvy, s tou, s ktorou je v omeškaní, za každý aj začatý deň omeškania;
	2. za omeškanie s odstránením prípadných vád a nedorobkov zistených pri odovzdaní príslušnej časti diela v určených termínoch objednávateľom podľa článku VIII. bodu 3 a/alebo 4 zmluvy, zhotoviteľ sa zaväzuje zaplatiť objednávateľovi zmluvnú pokutu vo výške 0,05 % z  ceny za dielo bez DPH uvedenej v článku V. bode 2.1 až 2.4 zmluvy, s tou, s ktorou je v omeškaní, za každý aj začatý deň omeškania;
	3. ak zhotoviteľ bude v omeškaní s vykonaním záručnej prehliadky v rozsahu a v termíne podľa pokynov výrobcu ističov v zmysle článku III. bodu 5 zmluvy alebo ak bude v omeškaní s doručením písomného protokolu o vykonanej záručnej prehliadke, zhotoviteľ sa zaväzuje zaplatiť objednávateľovi zmluvnú pokutu vo výške 100 eur bez DPH za každý aj začatý deň omeškania.
2. V prípade omeškania objednávateľa s uhradením faktúr uhradí objednávateľ zhotoviteľovi úrok z omeškania vo výške 0,02 % z dlžnej čiastky za každý deň omeškania.
3. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 1.000 eur bez DPH za každé jedno porušenie povinnosti osobitne v prípade, ak ktorékoľvek z vyhlásení a záruk zhotoviteľa podľa tejto zmluvy sa ukáže ako neúplné, alebo nepravdivé, zavádzajúce, nerealizovateľné alebo také, ktoré nebol zhotoviteľ oprávnený vyhlasovať a garantovať; ak nie je v zmluve uvedené inak.
4. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.
5. O použití ktorejkoľvek zo sankcií uvedených v tomto článku tejto zmluvy majú zmluvné strany povinnosť navzájom sa bez zbytočného odkladu písomne informovať.
6. Zmluvné pokuty podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak nie je v zmluve uvedené inak.

**Článok XI.**

**Okolnosti vylučujúce zodpovednosť (vyššia moc)**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky neumožňujúce realizáciu diela podľa príslušných technologických postupov a noriem a pod.).
2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. V prípade vyššej moci musí zhotoviteľ bez meškania a nie neskôr ako do piatich dní odo dňa výskytu vyššej moci oznámiť objednávateľovi pôsobenie a charakter vyššej moci a ďalej sa bude postupovať podľa Obchodného zákonníka.

**Článok XII.**

**Ukončenie zmluvy**

1. Zmluvu je možné ukončiť z týchto dôvodov:
2. písomnou dohodou zmluvných strán,
3. písomným odstúpením od zmluvy ktoroukoľvek zo zmluvných strán,
4. písomnou výpoveďou objednávateľa s jednomesačnou výpovednou lehotou bez udania dôvodu.
5. Zmluvné strany sú oprávnené odstúpiť od zmluvy:
6. ak ide o nepodstatné porušenie zmluvy v zmysle § 346 Obchodného zákonníka,
7. ak ide o podstatné porušenie zmluvy definované v zmluve alebo v Obchodnom zákonníku.
8. Za podstatné porušenie povinnosti zhotoviteľa sa rozumie aj:
9. omeškanie zhotoviteľa viac ako 20 dní s realizáciou príslušnej časti diela v akomkoľvek z termínov uvedených v článku IV. bodu 2 zmluvy,
10. ak zhotoviteľ vykonáva dielo vadne (v rozpore s projektom, STN a pokynmi technického dozoru) a napriek písomnému upozorneniu objednávateľa vo vadnom vykonávaní diela pokračuje alebo vadu neodstráni v  lehote primerane stanovenej objednávateľom v zmysle tejto zmluvy,
11. ak zhotoviteľ bude vykonávať záručné prehliadky v rozpore s článkom III. bodom 5 zmluvy,
12. nedodržanie zmluvného záväzku, ktorý zhotoviteľ uviedol vo svojej cenovej ponuke podľa podmienok účasti vo verejnom obstarávaní týkajúcich sa technickej a odbornej spôsobilosti, ak zhotoviteľ pri plnení predmetu zmluvy použije kapacity inej osoby,
13. podstatné porušenia zmluvy definované v iných ustanoveniach tejto zmluvy.
14. Objednávateľ má právo okamžite odstúpiť od tejto zmluvy okrem prípadov nepodstatného a podstatného porušenia zmluvy, keď bude na zhotoviteľa podaný návrh na vyhlásenie konkurzu, keď bude na zhotoviteľa vyhlásený konkurz alebo povolená reštrukturalizácia.
15. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
16. Výpovedná lehota podľa bodu 1 písm. c) tohto článku zmluvy začína plynúť prvým dňom nasledujúceho mesiaca po doručení výpovede druhej zmluvnej strane.
17. Objednávateľ môže odstúpiť od tejto zmluvy aj v súlade s § 19 zákona o verejnom obstarávaní.

**Článok XIII.**

**Poistenie diela**

1. Na zaistenie prípadných nárokov objednávateľa na náhradu škody vyplývajúcej z tejto zmluvy zhotoviteľ vyhlasuje, že má uzavreté poistenie zodpovednosti za škodu spôsobenú pri výkone činností podľa tejto zmluvy. Zhotoviteľ je povinný na žiadosť objednávateľa preukázať ku dňu podpisu tejto zmluvy, že má platné poistenie zodpovednosti za škodu s dohodnutou poistnou sumou najmenej 500.000 eur. Zhotoviteľ je zároveň povinný predmetné poistenie mať v platnosti a účinnosti po celú dobu realizácie diela vrátane záručnej doby stanovenej touto zmluvou.
2. Zhotoviteľ sa zaväzuje predložiť objednávateľovi platnú poistnú zmluvu, resp. poistný certifikát do 5 dní odo dňa písomného požiadania objednávateľa.
3. Zhotoviteľ uhradí objednávateľovi zmluvnú pokutu vo výške 330 eur bez DPH za každý deň omeškania s plnením akéhokoľvek jednotlivého záväzku uvedeného v tomto článku tejto zmluvy.

**Článok XIV.**

**Riešenie sporov**

Zmluvné strany sa zaväzujú riešiť vzniknuté spory dohodou. Ak dohoda nie je možná, o spore rozhodne príslušný súd Slovenskej republiky. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.

**Článok XV.**

**Záverečné ustanovenia**

1. Zmluvné strany sa dohodli, že písomná korešpondencia bude posielaná na adresy uvedené v článku I. tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať najneskôr do piatich pracovných dní. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I. tejto zmluvy, resp. na inú adresu písomne oznámenú druhej zmluvnej strane.
2. Zmluvné strany sa zaväzujú, že budú postupovať s odbornou starostlivosťou a v súlade s oprávnenými záujmami druhej zmluvnej strany a že vykonajú všetky právne a iné úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
3. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
4. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
5. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
6. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
7. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
8. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán a v súlade s § 18 zákona o verejnom obstarávaní.
9. Zmluva je vyhotovená v šiestich rovnopisoch, dva rovnopisy sú určené pre zhotoviteľa a štyri rovnopisy sú určené pre objednávateľa.
10. Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
11. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 10 dní pred predpokladanou zmenou.
12. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
13. Neoddeliteľnou súčasťou tejto zmluvy sú nasledujúce prílohy:

Príloha č. 1 – Ponukový rozpočet – (Výkaz výmer)

Príloha č. 2 – Časový harmonogram

Príloha č. 3 – Zoznam subdodávateľov zhotoviteľa

Za objednávateľa: Za zhotoviteľa:

V Bratislave, dňa \_\_.\_\_.2019 V ................................, dňa \_\_.\_\_.2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>

**Príloha č. 1 k zmluve o dielo č. <vyplní VO>**

**Ponukový rozpočet – (Výkaz výmer)**

**Príloha č. 2 k zmluve o dielo č. <vyplní VO>**

**Časový harmonogram**

**Príloha č. 3 zmluvy o dielo č.** *<*vyplní VO*>*

**Zoznam subdodávateľov zhotoviteľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo subdodávateľa a IČO** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |